Lokal Agenda 21 i Gladsaxe

Lav dit eget naturkort – kreativ workshop for hele familien
2025-02-11 13:00 - 15:00 (Europe/Copenhagen) | BIBLIOTEK+, Høje Gladsaxe Torv 2A, Søborg, 2860
Tirsdag d. 11. februar kl. 13:00-15:00 på Bibliotek+
Kom og vær med til en hyggelig og kreativ eftermiddag, hvor vi laver naturkort af materialer, I selv har fundet i naturen. Det kan være blade, kviste, småsten eller andre spændende ting, I har samlet udenfor – måske i jeres egen have, på en gåtur eller lige i området omkring biblioteket.
Når vi skaber naturkort, får vi mulighed for at fordybe os i den natur, der omgiver os, og det åbner op for en spændende dialog om, hvordan vi kan passe på og værdsætte vores omgivelser.
Arrangementet er åbent for både børn og voksne – alle kan være med, og det er ganske gratis. Tag gerne familie, venner eller naboer med under armen, og lad jer inspirere af hinandens idéer og kreativitet. Vi sørger for basismaterialer som papir, sand og tape med videre samt en hyggelig stemning – I skal blot selv medbringe jeres naturfund.
Arrangementet er et samarbejde mellem Lokal Agenda 21 i Gladsaxe og Gladsaxe Bibliotekerne.
Se flere detaljer nederst i begivenheden.

Foredrag: DNA'en omkring os
2025-02-25 19:00 - 21:00 | Drop Inn på Telefonfabrikken, Telefonvej 12, Søborg, 2860
Kom og hør, når Foreningen Lokal Agenda 21 i Gladsaxe er vært for Aarhus Universitets offentlige foredrag i naturvidenskab. Denne gang er emnet:
Vores planet er unik, fordi livet kun eksisterer her – så vidt vi ved. Enhver, der tilbringer et par timer udenfor i naturen, vil hurtigt erkende den mangfoldighed af liv, som trives i de mange forskellige økosystemer, Jorden tilbyder. Hvad de færreste mennesker dog ved, er, at udover den rige mangfoldighed af levende organismer – fra bakterier til blåhvaler – er Jorden også rig på DNA-spor, som disse organismer har efterladt. Noget af dette DNA stammer fra de mindste bakterier, mens andet efterlades ved udskillelse af fx hudceller og kropsvæsker fra de største organismer.
Dette hedder miljø-DNA (eDNA), og det kan forskere indsamle og analysere – især takket være avanceret DNA-sekventeringsteknologi. En skovbund indeholder DNA fra planter og svampe, en sø indeholder DNA fra fisk og frøer, og selv luften er fyldt med DNA fra fugle og insekter. I løbet af det sidste årti har forskere derfor i stigende grad anvendt miljø-DNA til at beskrive biodiversiteten i fortidens og nutidens økosystemer. Metoden har vist sig at være effektiv til at få information om både arter, bestande og hele biologiske samfund i forskellige typer af økosystemer.
I dette foredrag vil biolog Philip Francis Thomsen give et indblik i, hvordan vores biodiversitet kan undersøges med miljø-DNA-metoden, som han selv har været én af pionererne bag. Du kan bl.a. høre om hans forskning inden for miljø-DNA til kortlægning af vores kystnære havnatur, undersøgelser af diæten hos græssende køer og heste i rewilding-projekter samt analyser af insekt-DNA fra blomster på artsrige overdrev.
